Kurzuskód és név: 	S-TAKC01 Technika, életvitel, háztartás	
Kurzusfelelős neve és adatai: 	Kesztyűsné dr. Dobos Katalin főiskolai docens	
Kurzus oktatói:	Sándorné dr. Tóth Zsuzsanna főiskolai docens	
Szak megnevezése:	tanító - alapképzési szak	
Megfeleltetés tantárgyeleme:	S-TAKC021 Tantárgy-pedagógia I.	
Tantárgyelem oktatásáért felelős tanszék:	Technika Tanszék	
Kurzus adatai:	Heti óraszám	Értékelés	Kreditszám	Javasolt szemeszter	
	2	Koll.	2	5	

Általános cél: Olyan tanítók képzése, akik ismerik a technika, életvitel, háztartás tantárgy oktatásának szerkezeti felépítését, a NAT követelményeit, és képesek az előírásoknak megfelelően, kreativen oktatni az alsó tagozatos gyermekeket. Jártasak a technika tanítás sajátos oktatási módszereinek alkalmazásában és a manuális tevékenységek szakszerű elvégzésében is.

A kurzus felvételének feltételei: az S-TAKC011 teljesítése.

A kurzus teljesítésének feltételei:
Az előadásokon (legalább 70 %-án) való részvétel kötelező. A hiányzás igazolását itt nem kérjük. A megengedettnél több hiányzás esetén, a kollokviumon húzandó tételek száma megduplázódik.
A kollokvium témaköreit a kurzus tematikája tartalmazza.

A kurzus részletes tematikája:
1. 	Az életvitel és gyakorlati ismeretek rész műveltségterületeinek elemzése: Technika.
2. 	Az életvitel és gyakorlati ismeretek rész műveltségterületeinek elemzése: Háztartástan. Életvitel.
3. 	Tantervek és tanmenetek, mint a technikai nevelés meghatározó tényezői; külföldi példák.
4. 	Óratervezet a gyakorlati tevékenységre építve: a tervezés, a műveletek sorrendisége, az értékelési szempontok az egyéni és a csoportmunka támogatásához a meghatározó életkori sajátosságok függvényében.
5. 	Technikatörténeti ismeretek jelentősége a motivációban, gyakorlati megközelítések.
6. 	Kooperatív módszerek bemutatása a jellegzetes témakörök példáin keresztül. A gyermeki tapasztalás jelentősége, mint a technika tantárgy legfontosabb sajátossága.
7. 	Anyagvizsgálati lehetőségek a tanítási órákon, táblázatba foglalt rendszer segítségével, szokatlan anyagok felhasználásával.
8. 	Tanítási készségfejlesztő gyakorlatok tapasztalatainak elemzése, óraelemzési szempontrendszerek összehasonlítása, kialakítása.
9. 	Tantárgy-pedagógiai hospitálások eredményességének vizsgálata.
10. 	Értékelés a technika órán, kreativitás és tehetség, a folyamat összetettségének vizsgálata.
11. 	Az önelemzés jelentősége.
12. 	Játék és tanulás a technika órákon: pedagógiai játékok rendszerezése, funkciója, alkalmazásának tapasztalata.
13. 	Életmód és iskola összefüggése a technika tanár szemszögéből: a technika tanár személyisége, mint munkaeszköze.
14. 	Órán kívüli lehetőségek: témanapok, erdei iskolák, múzeumi foglalkozások.
15. 	A pályaorientáció kettős megjelenése: részben, mint NAT-beli közös követelmény, másrészt, mint a harmadik részműveltség-területünk. 

A kurzus ajánlott irodalma:
Kötelező irodalom:
Az összes régi és új technika, illetve életvitel tankönyv és tanári kézikönyv, amelyeket az általános iskolai oktatás használ.
Fáyné dr. Dombi Alice: A múlt század jelesei (sorozat). APC-Stúdió, Gyula, 1999-2006., 
Dombi-Oláh-Varga: A neveléselmélet alapkérdései, APC-Stúdió, Gyula, 2004.
Ajánlott irodalom:
Dr. Szűcs Ervin: A számítógép tegnaptól holnapig. Műszaki  Könyvkiadó, 1987.
Kopper J.-Kónya K.: Csalafinta füzet avagy ne higgy a szemednek. Képzőművészeti Kiadó, 1986.
Struan Reid: Találmányok és felfedezések. Műszaki Kiadó-Novotrade Rt, 1988.
Andrési Pál: Cselekvő természetvédelem. JGYTF Kiadó. 1996.
Struan Reid: Találmányok és felfedezések. Műszaki Kiadó- Novotrade Rt, 1998.
Bálint-Mardel: Autók. Kolibri Könyvek. Móra Ferenc Kiadó, 1979.
Felix R. Paturi: A technika krónikája. Officina Nova, 1991.
Új képes történelem: A jövő század hajnala. Larousse- Officina Nova, 1995.
David Macanlay: Hogy is működik? Park Kiadó, 1995.
David Salarya(szerk.): Az idő műhelyében: Találmányok. Passage Kiadó, 1992.